EVER วิ่งฉิว 5% นิวไฮรอบ 5 เดือน ลุ้นผลงานไตรมาส 1 โตแกร่งรับแผนเปิด 3 โครงการ 2 พันลบ.
EVER วิ่งฉิว 5% นิวไฮรอบ 5 เดือน ลุ้นผลงานไตรมาส 1 โตแกร่งรับแผนเปิด 3 โครงการ 2 พันลบ. โดย ณ เวลา 10.42 น. อยู่ที่ระดับ 0.59 บาท บวก 0.03 บาท หรือ 5.36% สูงสุดที่ระดับ 0.59 บาท ต่ำสุดที่ระดับ 0.56 บาท ด้วยมูลค่าการซื้อขาย 13.67 ล้านบาท
4 เม.ย. 2562

ผู้สื่อข่าวรายงานว่า ราคาหุ้น บริษัท เอเวอร์แลนด์ จำกัด (มหาชน) หรือ EVER ณ เวลา 10.42 น. อยู่ที่ระดับ 0.59 บาท บวก 0.03 บาท หรือ 5.36% สูงสุดที่ระดับ 0.59 บาท ต่ำสุดที่ระดับ 0.56 บาท ด้วยมูลค่าการซื้อขาย 13.67 ล้านบาท

ทั้งนี้ ราคาหุ้น EVER ปรับตัวขึ้นแรงในวันนี้ทำจุดสูงสุดอีกครั้งในรอบ 5 เดือน นับตั้งแต่ราคาหุ้นปิดที่ระดับ 0.59 บาท เมื่อวันที่ 7 พ.ย.61
โดยคาดว่าปัจจัยที่ส่งผลให้ราคาหุ้นปรับตัวขึ้นแรง มาจากแผนการดำเนินงาน ซึ่งก่อนหน้านี้ นายสวิจักร์ โลจายะ ประธานกรรมการ EVER เปิดเผยถึงแผนการดำเนินงานในปี 2562 ว่า กลุ่มบริษัทฯ เน้นการขยายโครงการแนวราบเพิ่มขึ้น เพื่อบาลานซ์ และการสร้างรายได้อย่างยั่งยืนในอนาคต บริษัทจะเปิดโครงการใหม่ 3 โครงการ มูลค่ารวม 2,000 ล้านบาท ในโครงการทาวน์โฮม แบรนด์ “เอเวอร์ ซิตี้” ย่านทำเลสุขสวัสดิ์, หนามแดง และด่วนรามอินทรา จตุโชติ ทั้งนี้ ได้มีการซื้อที่ดินเพื่อรอการพัฒนาไว้เรียบร้อยแล้ว โดยจะทยอยเปิดโครงการตั้งแต่ไตรมาส 1 ปีนี้